**Vurdering**

Virksomheden har udarbejdet en procedure for denne kontrol, der foretages af kvalificerede medarbejdere iht. kompetencematrix.

**Ansvar**

Ledelsen (FA). Den montør der har udført arbejdet, kan selv foretage verifikation, inden aflevering.

**Fremgangsmåde**

Ved elinstallationsopgaver udføres verifikation efter elektronisk skema i E-komplet.

Servicearbejder og 1:1 udskiftninger af stikkontakter og afbrydere kræver ikke dokumentation.

Er der fundet afvigelser i forbindelse med verifikationen der vedrører el-sikkerheden eller har økonomiske konsekvenser for virksomheden, skal der udfærdiges en fejlrapport/afvigerapport og proceduren for el-sikkerhedsmæssige fejl skal følges. Se KLS afsnit 14 El-sikkerhedsmæssige fejl.

Ved brug af eksterne installatører, skal der ved afslutning af opgaven/projektet forelægges dokumentation for at der er foretaget verifikation af det udførte arbejde.

Dokumentationen opbevares sammen med den øvrige dokumentation fra opgaven/projektet.

Den eksterne installatør anvender eget kontrolleret KLS.

**Arkivering**

Dokumentationen arkiveres i 10 år indtil videre.